**Tatjana Matejaš Cameron**, poznata kao **Tajči** (Zagreb, 1. srpnja 1970.), jugoslavenska i hrvatska pjevačica, jedna od većih pop zvijezda ranih 1990-ih godina, a prema Zrinku Tutiću poslijednja velika zvijezda SFR Jugoslavije.

Karijera
--------

Tajči je postala zvijezda pobjedom na Jugoviziji u Zadru s pjesmom »Hajde da ludujemo« nakon čega je predstavljala tadašnju Jugoslaviju na Pjesmi Eurovizije u Zagrebu 1990. godine kada je osvojila 7. mjesto. Projekt »Tajči« nastao je u radionici Zrinka Tutića i ubrzo je izazvao pravu euforiju kod publike svih uzrasta. U trenutku najveće slave i popularnosti, Tajči je ostavila sve i sreću potražila u Americi. Prvi nastup imala je na Zagrebfestu 1987. gdje osvaja 3. mjesto i nagradu za najboljeg debitanta sa pjesmom "Noć od kristala".

Odlazak u Ameriku
-----------------

Tajči je napustila Hrvatsku 1992. godine i otišla u SAD gdje je nastavila s glazbenim i scenskim usavršavanjem, pojavljujući se povremeno u mjuziklima i na televiziji u Los Angelesu. Svog supruga, producenta Matthewa Camerona za kojeg se udala 2000. upoznala je preko sestara karmelićanki kojima je bila glazbena urednica i pjevala na misama. Danas se bavi pjevanjem duhovne glazbe i nastupa u katoličkim crkvama. Sa suprugom i tri sina (najstariji Dante, pa Evan te najmlađi Blaise) živi u Cincinnatiju, (Ohio).

Veliki povratak
---------------

2011. godine Tajči se vratila u rodnu Hrvatsku, te najavila veliki povratnički koncert *Ludujemo s dušom*. Glazbena produkcija s kojom Tajči dolazi u Hrvatsku košta najmanje milijun dolara jer je riječ o vrhunskoj ekipi. U taj projekt uključena je produkcijska kuća Intero Productions iz Nashvilla, Bryan Lenox, glazbeni producent koji je osvojio i jedan Grammy, Andie Bernard, njena publicistkinja, Maja Brlečić, menadžerica za komunikacije, koju smatra članom obitelji, te desetak američkih glazbenika s kojima je vježbala u Nashvilleu.

Diskografija
------------

Tajči je snimila četiri studijska albuma(Hajde da ludujemo,Hajde da ludujemo Let's go crazy,Let's go crazy,Bube u glavi) a neki od suradnika koji se ističu na albumima su npr. Alka Vuica (tekst pjesama *Hajde da ludujemo*, *Moj mali je opasan* i dr.), Zrinko Tutić, Miroslav Rus, Boris Novković te brojni drugi. Album "Hajde da ludujemo" prodan je u 300 000 primjeraka, a Bube u glavi su ponovile uspjeh prijašnjeg albuma. Kazeta "All american" nije postala popularna i na njoj se ne nalazi ni jedan hit. S njom se Tajči oprostila od svoje karijere.

### Singlovi

* "Let's go crazy" (1990.)
* "Hajde da ludujemo" (1990.)
* "Kraj je, baby" (1990.)
* "Dvije zvjezdice" (1990.)
* "Kad se mrzi i voli" (1990.)
* "Bube u glavi" (1991.)
* "God bless America" (2010.)
* "Dell'Aurora tu sorgi piu bella" (2010.)
* "Dvije zvjezdice" (2011.)
* "Suza za zagorske brege" (2007.)
* "Mojoj majci" (2007.)
* "Lay your Hands" (2012.)
* "Črlena hiža" (2012.)
* "Till we meet again" (2012.)

### Albumi

* Hajde da ludujemo (1990.)
* Bube u glavi (1991.)
* All american (1991.)
* Need a break (2008.)
* The love collection (2011.)
* Let them fly (2007.)
* Alleluia (2008.)
* The very thought of you (2010.)
* God bless America (2010.)
* A chance to Dream (2006.)
* How i love the Christmas Season (2008.)
* Dell' Aurora tu sorgi piu Pella (2010.)
* Merry Christmas (2011.)
* Črlena hiža (2012.)
* Hajde da ludujemo Let's go crazy (1990.)

### Kompilacije

* *The Best Of* (1992.)
* *Zlatna Kolekcija* (2004.)
* *The love collection* (2011.)

Vanjske poveznice
-----------------

* Tatjana Matejaš Tajči Arhivirano 2021-01-28 na Wayback Machine-u ()
* Tajčina diskografija
* "Tajči: Nisam požalila prekid karijere"
* nov@ tv: Ekskluzivni intervju s Tajči Arhivirano 2007-07-01 na Wayback Machine-u
* Tajči Early videos
* Povratnički koncert legendarne Tajči
* Tajčijini albumi na Discogs.com

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 305502351
* ISNI: 0000 0001 3306 4375
* MusicBrainz: 34c2dcf8-28ab-477a-b76c-40168cd82ebe
* CONOR.SI: 129864547
* NSK: 000063511

 |